Curt Lincoln
Curt Richard ”Curre” Lincoln (8. lokakuuta 1918 Tukholma, Ruotsi – 28. elokuuta 2005 Espoo) oli suomalainen rata-autoilija. Hän ajoi 400 kilpailussa noin 200 voittoa. Hän voitti Eläintarhan ajot kaikkiaan 14 kertaa vuosina 1951–1962 formula juniorin ja F3-luokassa. Muista saavutuksista mainittakoon Angolan GP:n voitto 1959 ja kaksi luokkavoittoa Kristianstadin 1 000 kilometrillä Ruotsissa 1957. Lincoln oli puuhamiehenä Keimolan moottoriradan rakentamisessa, ja hän ajoi siellä viimeisen kilpailunsa 50-vuotiaana 1968.
David Letterman
David Michael Letterman (s. 12. huhtikuuta 1947 Indianapolis, Indiana, Yhdysvallat) on yhdysvaltalainen koomikko ja talk show -juontaja. Hänet tunnetaan parhaiten CBS-televisiokanavan "Late Show with David Letterman" -talk show'n isäntänä. Aikaisemmin hän on isännöinyt Late Night with David Lettermania vuosina 1982–1993. Letterman omistaa perustamansa Worldwide Pants Incorporated -tuotantoyhtiön, joka tekee ohjelmia lähinnä CBS-kanavalle.